
Likumprojekts "Grozījumi Elektronisko sakaru likumā"
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, 2022, 144 nr.; 2023, 93A nr.) šādus grozījumus:
1. 28.pantā:
papildināt sestās daļas 1.punktu aiz vārda "detālplānojumā" ar vārdiem "vai lokālplānojumā;"; 
papildināt sesto daļu ar 5.punktu šādā redakcijā:
"5. publiskais elektronisko sakaru tīkls tiek pieslēgts par publiskajiem līdzekļiem izbūvētam elektronisko  sakaru tīklam līdz konkrētai adresei valsts un pašvaldības nekustamajā īpašumā;";  
papildināt sesto daļu ar 6.punktu šādā redakcijā:
"6. publisko elektronisko sakaru tīklu pārvietošanas pienākums izriet no pašvaldības saistošajiem noteikumiem;"; 
izslēgt septīto daļu;
papildināt ar devīto daļu šādā redakcijā:
"(9) Nesadalītu daudzdzīvokļu dzīvojamās mājas dzīvokļu īpašumu gadījumā, lēmums par jauna elektronisko sakaru tīklu ierīkošanu vai izbūvi daudzdzīvokļu dzīvojamā mājā ir pieņemts, ja par balsojusi puse no dzīvojamā mājas dzīvokļu kopīpašniekiem.";
papildināt ar desmito daļu šādā redakcijā:
"(10) Būvniecības ierosinātājs, būvējot (tajā skaitā pārbūvējot vai atjaunojot) daudzstāvu daudzdzīvokļu dzīvojamo namu, publisku ēku, rūpniecības objektu vai tuneli, nodrošina tehnisko risinājumu, lai iekštelpās (izņemot tehniskajās telpās, kurās ikdienā neuzturas cilvēki) būtu paredzēts radiopārklājums ar radiosignāla līmeni augstāku par 96 dBm.".
2. 30. pantā:
papildināt 30.pantu ar astoto daļu šādā redakcijā:
"(8) Metodiku, kādā nosakāma nekustamā īpašuma platība, par kuru nekustamā īpašuma īpašniekam aprēķina atlīdzību, kā arī metodiku un kārtību, kādā aprēķina un nekustamā īpašuma īpašniekam izmaksā atlīdzību par elektronisko sakaru tīkla būvniecībai nepieciešamā nekustamā īpašuma lietošanas tiesību aprobežojumu, nosaka Ministru kabinets."
Likums stājas spēkā nākamajā dienā pēc tā izsludināšanas.

